دونیا-دا یئنی نوع کروناویروس (کووید-19) سببیندن حیاتینی ایتیرن‌لرین سایی 439 مین 220-و، یولوخما سایی 8 میلیون 120 مینی کئچیب، ساغالان‌لارین سایی ایسه 4 میلیون 232 مین 350-دن یوخاری‌دیر.
دوغو افریقا اؤلکه‌لرین‌دن کنیا-دا یئنی نوع کروناویروسون‌دان (کووید-19) اینسان ایتکی‌سی 104، یولوخما‌لارین سایی 133 آرتا‌راق 3727-ا چیخیب. اؤلکه‌ده حکومت کروناویروسلا موباریزه تدبیرلری‌نین مودتینی ژوئیه آیینا قدر اوزاتماق قرارینا گلیب.
گونئی افریقا جمهوریتینده ان چوخ یولوخمانین موشاهیده اولوندوغو باتی بورون ایالتینده 98 معلم و 1800 طلبه‌ده ویروس آشکارلانیب. 1480 اینسان ایتکی‌سی اولان اؤلکه‌ده یولوخما‌لارین سایی بئله‌لیکله 70 مین 38-ا یوکسلیب.
"کووید-19" سببیله سون 24 ساعاتدا داها 48 نفرین اؤلمه‌سیله اؤلوم سایی‌نین 208، داها 116 نفرین ویروسا یولوخماسی ایله یولوخما حال‌لاری‌نین 844-ا چیخدیغی یمن اوچون بمت خبردار ائتدی. بمت-نین اؤلکه‌دکی اینسانی ایشلر کووردیناسیون ایداره‌سیندن ائدیلن یازیلی آچیقلامادا، "یمن-ده 25 فایزه یاخین‌لاشان و ناراحات‌لیق دوغوران یوکسک نیسبت‌دکی اؤلوم سایی دونیا‌داکی اؤلوم نیسبتیندن تقریباً 4 دفعه یوکسک‌دیر" ایفاده‌سی ایشلدیلیب.
اپیدمی سببیله 468 اینسانین حیاتینی ایتیردیگی سودان-دا، یولوخما سایی سون 24 ساعاتدا 213 آرتا‌راق 7 مین 220-ا چیخیب. 73 اینسان ایتکی‌سی‌نین اولدوغون چاد-دا سون بیر گونده 850 یولوخما فاکتی قئیده آلینیب.
بروندی پرزیدنتی پی‌یر انکرونزیزانین سکته دن دئییل، "کووید-19"دان اؤلدوگو ادعا ائدیلیب.
بروندی-ده مطبوعات دا یئر آلان خبرلرده پرزیدنت پی‌یر انکرونزیزانین اؤلوم سببی‌نین رسمی بیانات‌لاردا ایفاده ائدیلدیگی کیمی سکته دن اولمادیغی ایره‌لی سورولوب. پی‌یر انکرونزیزانین کروناویروسا یولوخدوغو ایره‌لی سورولوب. معلومات‌لاردا صلاحیت‌لی‌لرین "کووید-19" اینفکسیونونا جدی یاناشمادیق‌لاری و بونونلا دا پی‌یر انکرونزیزانین اؤلومونون اصل سببینی گیزلتدیک‌لری ده بیلدیریلیب.
افریقا قاره سی ده کی دیگر بیر سیرا اؤلکه‌لرده "کووید-19"دان قایناق‌لی اینسان ایتکی‌سی بئله‌دیر:
"میصر مین 672، گونئی افریقا مین 568، الجزایر 777، نیجریه 424، کامرون 276، مراکش 212".
